สงัด ชลออยู่

พลเรือเอก สงัด ชลออยู่ (4 มีนาคม พ.ศ. 2459 – 23 พฤศจิกายน พ.ศ. 2523) เป็นทหารเรือและนักการเมืองชาวไทย หัวหน้าคณะปฏิรูปการปกครองแผ่นดินในปี พ.ศ. 2519 และคณะปฏิวัติในปี พ.ศ. 2520

**ประวัติ**
พลเรือเอก สงัด เกิดเมื่อวันที่ 4 มีนาคม พ.ศ. 2458 (แบบสากลคือ พ.ศ. 2459) ที่บ้านเขาพระ หมู่ที่ 2 ตำบลเขาพระ อำเภอเดิมบางนางบวช จังหวัดสุพรรณบุรี เป็นบุตรของนายแปลก และนางส้มลิ้ม ชลออยู่
พลเรือเอก สงัด สมรสกับคุณหญิงสุคนธ์ ชลออยู่ (สกุลเดิม สหัสสานนท์) ทั้งคู่มีบุตรด้วยกัน 2 คน

**การศึกษา**
 โรงเรียนวิชัยบำรุงราษฎร์ จังหวัดชัยนาท- โรงเรียนอุทัยทวีเวท จังหวัดอุทัยธานี- โรงเรียนบ้านสมเด็จเจ้าพระยา- โรงเรียนนายเรือ- วิทยาลัยป้องกันราชอาณาจักร รุ่น 4- วิทยาลัยการทัพเรือ รุ่น 1- ศึกษาและดูงานการปราบเรือดำน้ำที่ประเทศสหรัฐอเมริกา

**การทำงาน**
ในเหตุการณ์กบฏแมนฮัตตันระหว่างวันที่ 29–30 มิถุนายน พ.ศ. 2494 พลเรือเอก สงัด ในขณะนั้นยังมียศนาวาโท เป็นผู้บังคับบัญชาเรือรบหลวงสุราษฎร์ธานี เป็นผู้ยิงปืนจากเรือไปยังรถถังของฝ่ายรัฐบาลจนเสียหาย หลังเหตุการณ์ได้ถูกควบคุมตัวและถูกคุมขังเช่นเดียวกับผู้ต้องหาคนอื่น ๆ ที่สนามกีฬาแห่งชาติด้วย
ในปี พ.ศ. 2497 ขณะดำรงตำแหน่งผู้บัญชาการกองเรือ พลเรือเอก สงัด ได้ให้ความช่วยเหลือทหารนาวิกโยธินฝรั่งเศสและหน่วยรบพิเศษในการอพยพออกจากเวียดนาม หลังจากที่กรุงฮานอยตกอยู่ภายใต้การควบคุมของเวียดมินห์นอกจากนี้ เขายังดำรงตำแหน่งสำคัญหลายตำแหน่ง ได้แก่ ผู้บัญชาการกองเรือดำน้ำ, ผู้ช่วยเสนาธิการทหารเรือ (ฝ่ายปฏิบัติการ), ผู้บัญชาการกองเรือยุทธการ , รองผู้บัญชาการทหารเรือ และผู้บัญชาการทหารเรือ ก่อนจะก้าวขึ้นเป็นผู้บัญชาการทหารสูงสุด
พลเรือเอก สงัด ชลออยู่ เป็นนายทหารที่มีบทบาทอย่างสูงในทางการเมือง โดยเฉพาะหลังเหตุการณ์ 6 ตุลาคม พ.ศ. 2519 ด้วยการเป็นทั้งผู้บัญชาการทหารเรือและผู้บัญชาการทหารสูงสุด และเป็นผู้นำในการรัฐประหารถึง 2 ครั้ง คือในวันที่ 6 ตุลาคม 2519 และ 20 ตุลาคม พ.ศ. 2520 จนได้รับฉายาว่า "บิ๊กจอวส์" หรือ "จอวส์ใหญ่"

**ตำแหน่งสำคัญในราชการ**
 12 เมษายน พ.ศ. 2501: ผู้บังคับการกองเรือปราบเรือดำน้ำ- 1 ตุลาคม พ.ศ. 2505: เสนาธิการกองเรือยุทธการ- 1 ตุลาคม พ.ศ. 2507: ผู้ช่วยเสนาธิการทหารเรือฝ่ายยุทธการ- 1 ตุลาคม พ.ศ. 2512: รองเสนาธิการทหารเรือ- 1 ตุลาคม พ.ศ. 2514: รองเสนาธิการทหาร- 29 กันยายน พ.ศ. 2515: ผู้บัญชาการกองเรือยุทธการ- 1 ตุลาคม พ.ศ. 2516: รองผู้บัญชาการทหารเรือ- 19 พฤศจิกายน พ.ศ. 2516: ผู้บัญชาการทหารเรือ (อัตราจอมพลเรือ)- 1 ตุลาคม พ.ศ. 2518: ผู้บัญชาการทหารสูงสุด และรักษาการผู้บัญชาการทหารเรือ
และเกษียณอายุราชการเมื่อวันที่ 1 ตุลาคม พ.ศ. 2519

**ตำแหน่งสำคัญทางการเมือง**
 สมาชิกสภาผู้แทนราษฎร ประเภทที่ 2- สมาชิกสภาร่างรัฐธรรมนูญ- สมาชิกวุฒิสภา- รัฐมนตรีว่าการกระทรวงกลาโหม- หัวหน้าคณะปฏิรูปการปกครองแผ่นดิน- เป็นหัวหน้าคณะปฏิวัติ- ประธานสภานโยบายแห่งชาติ- สมาชิกสภานิติบัญญัติแห่งชาติ ในปี พ.ศ. 2516

**การรำลึก**
ทุกวันนี้ เมื่อครบรอบวันคล้ายวันถึงแก่อนิจกรรมของพลเรือเอก สงัด กองทัพเรือยังคงจัดงานรำลึกถึงพลเรือเอก สงัด อยู่เสมอ บุคคลที่ใกล้ชิดและเคยเป็นผู้ใต้บังคับบัญชาของพลเรือเอก สงัด มักเรียกชื่อพลเรือเอก สงัด ด้วยความเคารพว่า "ครูหงัด" และได้มีการจัดตั้งมูลนิธิ พลเรือเอก สงัด ชลออยู่ ขึ้น โดยมอบเงินเป็นทุนการศึกษาสำหรับนักเรียนทั่วไปและนักเรียนเตรียมทหารที่มีผลการเรียนดี โดยเฉพาะนักเรียนที่เป็นบุตรหลานของข้าราชการทหาร

**การถึงแก่กรรม**
พลเรือเอก สงัด ถึงแก่อนิจกรรมด้วยอาการหัวใจวาย เมื่อวันที่ 23 พฤศจิกายน พ.ศ. 2523 ที่โรงพยาบาลประจำอำเภอแกลง จังหวัดระยอง รวมอายุได้ 64 ปี 264 วัน

**เครื่องราชอิสริยาภรณ์**
พลเรือเอก สงัด ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

**เครื่องราชอิสริยาภรณ์ไทย**
 พ.ศ. 2500 – 80px เหรียญงานฉลอง 25 พุทธศตวรรษ	

**เหรียญสหประชาชาติ**
 UN :
** พ.ศ. 2497 – 80x80px เหรียญสหประชาชาติเกาหลี

**ต่างประเทศ**
 ไต้หวัน :
** พ.ศ. 2515 – 80px เครื่องอิสริยาภรณ์เมฆและธวัช ชั้นที่ 9
** พ.ศ. 2517 – 80px เครื่องอิสริยาภรณ์หม้อน้ำศักดิ์สิทธิ์ ชั้นที่ 2- เกาหลีใต้ :
** พ.ศ. 2517 – 80px เครื่องอิสริยาภรณ์กิตติคุณสำหรับการรักษาความปลอดภัยแห่งชาติ ชั้นที่ 1- อินโดนีเซีย :
** พ.ศ. 2518 – 80px เหรียญจาลาเซนา สตาร์- สหรัฐ :
** พ.ศ. 2518 – 80px ลีเจียนออฟเมอริต ชั้นผู้บังคับบัญชา

**อ้างอิง**

**แหล่งข้อมูลอื่น**
  เว็บไซต์มูลนิธิ พลเรือเอก สงัด ชลออยู่fix-attempted=yes -  ชีวประวัติ พลเรือเอก สงัด ชลออยู่
2523
หมวดหมู่:บุคคลจากอำเภอเดิมบางนางบวช
หมวดหมู่:ทหารเรือชาวไทย
หมวดหมู่:นายพลชาวไทย
หมวดหมู่:พลเรือเอกกองทัพเรือไทย
หมวดหมู่:พลเรือเอกชาวไทย
หมวดหมู่:พลอากาศเอกชาวไทย
หมวดหมู่:พลอากาศโทชาวไทย
หมวดหมู่:ผู้บัญชาการทหารสูงสุดไทย
หมวดหมู่:ผู้บัญชาการทหารเรือไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกสภานิติบัญญัติแห่งชาติ
หมวดหมู่:รัฐมนตรีว่าการกระทรวงกลาโหมไทย
หมวดหมู่:บุคคลจากโรงเรียนนายเรือ
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:บุคคลจากวิทยาลัยการทัพเรือ
หมวดหมู่:ผู้นำที่ได้อำนาจจากรัฐประหาร
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:เหรียญสหประชาชาติ
หมวดหมู่:นักการเมืองจากจังหวัดสุพรรณบุรี